હાલમાં ચાલી રહેલા સર્વે દરમિયાન ગ્રામ્ય વિસ્તારોમાં તાવના દર્દીઓની સંખ્યા વધારે હોવાનું જણાઇ આવ્યુ છે. સતત કાળઝાળ ગરમીના સમયમાં પણ ૪ દિવસ દરમિયાન તાવના ૧૬૧૫ દર્દી નોંધાયા છે. હજુ આગામી ત્રણ દિવસ ચાલનારી ડોર ટૂ ડોર ઝુંબેશમાં બીજા સંખ્યાબંધ કેસ મળે તેવા સંજોગો વર્તાઇ રહ્યાં છે. તેની પાછળ ગ્રામ્ય વિસ્તારની પ્રજામાં પાણીનો અયોગ્ય સંગ્રહ કરવાની અયોગ્ય પદ્ધતિ કારણભૂત છે.